พอดีว่ามีเลือดออกที่อวัยวะเพศค่ะเลือดเป็นสีเข้มๆออกน้ำตาล ก่อนหน้านี้หลังจากหายเป็นประจำเดือน1วันได้มีเพศสัมพันธ์และเป็นครั้งแรกไป แต่ตอนที่เริ่มสอดใส่หรือหลังไม่ได้มีเลือดออกนะคะ เลือดพึ่งมาออกครั้งแรกวันที่19มีนาเหมือนลิ่มเลือดแล้วก็มาออกอีกทีวันนี้21 หลังจากที่มีเพศสัมพันธ์ไปเมื่อวันที่14 อยากทราบว่าอันนี้จะเป็นอะไรไหมคะ เลือดสีแดงออกน้ำตาลๆ
สวัสดีค่ะ อาการมีเลือดออกที่อวัยวะเพศโดยไม่ใช่ประจำเดือนนั้น อาจจะเกิดมาได้จาก ผลข้างเคียงจากการใช้ยาคุมกำเนิด ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ การมีแผลที่ช่องคลอด อวัยวะเพศหรือตรงปากมดลูกในเบื้องต้น ควรงดการมีเพศสัมพันธ์ไปก่อน ล้างอวัยวะเพศด้วยน้ำเปล่าสะอาดภายนอก ไม่สวนล้างเข้าไปในช่องคลอด ไม่ซื้อยาปรับฮอร์โมนใดๆมาใช้เองและควรจะไปพบแพทย์ถ้ายังมีเลือดออกผิดปกติทางช่องคลอดต่อเนื่อง ในระหว่างนี้สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ